title: Komission täytäntöönpanoasetus (EU) 2018/1295, annettu 26 päivänä syyskuuta 2018, perusaineen ”sipuliöljy” hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  27.9.2018

                  FI

                  Euroopan unionin virallinen lehti

                  L 243/7

         KOMISSION TÄYTÄNTÖÖNPANOASETUS (EU) 2018/1295,
         annettu 26 päivänä syyskuuta 2018,
         perusaineen ”sipuliöljy” hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
         sekä katsoo seuraavaa:

                     (1)

                     Komissio vastaanotti 12 päivänä joulukuuta 2016 Bionextiltä sipuliöljyn hyväksymistä perusaineeksi koskevan hakemuksen. Hakemusta täydennettiin myöhemmin asetuksen (EY) N:o 1107/2009 23 artiklan 3 kohdan toisen alakohdan mukaisesti vaadittavilla tiedoilla.

                     (2)

                     Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin sipuliöljystä 31 päivänä lokakuuta 2017 (2).

                     (3)

                     Komissio esitti tarkastelukertomuksen luonnoksen (3)25 päivänä toukokuuta 2018 ja tämän asetuksen luonnoksen pysyvälle kasvi-, eläin-, elintarvike- ja rehukomitealle 19 päivänä heinäkuuta 2018 ja sai ne valmiiksi komitean 20 päivänä heinäkuuta 2018 pidettyä kokousta varten.

                     (4)

                     Hakijan toimittama asiakirja-aineisto osoittaa, että sipuliöljy täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit. Sitä ei käytetä ensisijaisesti kasvinsuojelutarkoituksiin, mutta se on hyödyllinen kasvinsuojelussa tuotteessa, joka koostuu kyseisestä aineesta. Näin ollen sitä on pidettävä perusaineena.

                     (5)

                     Tehdyistä tutkimuksista on käynyt ilmi, että sipuliöljyn voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti niiden tutkittujen käyttötarkoitusten osalta, jotka luetellaan komission tarkastelukertomuksessa. Näin ollen on aiheellista hyväksyä sipuliöljy perusaineeksi.

                     (6)

                     Asetuksen (EY) N:o 1107/2009 13 artiklan 2 kohdan mukaisesti, luettuna yhdessä sen 6 artiklan kanssa, ja ottaen huomioon nykyinen tieteellinen ja tekninen tietämys hyväksyntään on kuitenkin tarpeen sisällyttää tiettyjä edellytyksiä, jotka täsmennetään tämän asetuksen liitteessä I.

                     (7)

                     Siksi asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (5) liitettä olisi muutettava.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Perusaineen hyväksyminen
            Hyväksytään aine ”sipuliöljy” perusaineeksi liitteessä I vahvistetun mukaisesti.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä syyskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  EFSA (Euroopan elintarviketurvallisuusviranomainen), 2017. Technical report on the outcome of the consultation with Member States and EFSA on the basic substance application for onion oil for use in plant protection as repellent. EFSA supporting publication 2017:EN-1315. 36 s. doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

            (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Erityiset säännökset

                        Sipuliöljy
                        CAS-numero: 8002-72-0

                        Ei sovelleta

                        Elintarvikekäyttöön soveltuva

                        17. lokakuuta 2018

                        Sipuliöljyä on käytettävä sipuliöljyä koskevan tarkastelukertomuksen (SANTE/10615/2018) päätelmiin ja erityisesti sen lisäyksiin I ja II sisältyvien erityisten edellytysten mukaisesti.

               (1)  Lisätietoja perusaineen tunnistuksesta, spesifikaatiosta ja käyttötavasta annetaan perusainetta koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan C osaan kohta seuraavasti:

                           Nro

                           Nimi, tunnistenumero

                           IUPAC-nimi

                           Puhtaus (1)

                           Hyväksymispäivä

                           Erityiset säännökset

                           ”20

                           Sipuliöljy
                           CAS-numero: 8002-72-0

                           Ei sovelleta

                           Elintarvikekäyttöön soveltuva

                           17. lokakuuta 2018

                           Sipuliöljyä on käytettävä sipuliöljyä koskevan tarkastelukertomuksen (SANTE/10615/2018) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”

               (1)  Lisätietoja perusaineen tunnistuksesta, spesifikaatiosta ja käyttötavasta annetaan perusainetta koskevassa tarkastelukertomuksessa.


title: Komission täytäntöönpanoasetus (EU) 2018/1517, annettu 11 päivänä lokakuuta 2018, tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta annetun neuvoston asetuksen (EU) 2018/581 tiettyjen säännösten täytäntöönpanoa koskevista yksityiskohtaisista säännöistä

text:
                  12.10.2018

                  FI

                  Euroopan unionin virallinen lehti

                  L 256/58

         KOMISSION TÄYTÄNTÖÖNPANOASETUS (EU) 2018/1517,
         annettu 11 päivänä lokakuuta 2018,
         tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta annetun neuvoston asetuksen (EU) 2018/581 tiettyjen säännösten täytäntöönpanoa koskevista yksityiskohtaisista säännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta 16 päivänä huhtikuuta 2018 annetun neuvoston asetuksen (EU) 2018/581 (1) ja erityisesti sen 1 artiklan 1 ja 2 kohdan sekä 2 artiklan 1 ja 2 kohdan,
         sekä katsoo seuraavaa:

                     (1)

                     Asetuksessa (EU) 2018/581 säädettyä tullien suspendoimista sovelletaan ainoastaan tiettyihin tavaroihin, jotka on tarkoitettu asennettaviksi ilma-aluksiin ja niiden osiin tai käytettäviksi ilma-aluksissa tai niiden osissa. Komission edellytetään laativan luettelon kyseisistä tavaroista käyttäen niiden yhdistetyn nimikkeistön koodeja.

                     (2)

                     Jotta tavarat ovat oikeutettuja asetuksessa (EU) 2018/581 säädettyyn yhteisen tullitariffin autonomisten tullien suspendoimiseen, edellytyksenä on, että tulliviranomaisten saataville asetetaan tietty tyyppitodistus, kuten Euroopan lentoturvallisuusviraston (EASA) huolto- ja valmistustodistus (EASA 1 -lomake) tai vastaava. EASA on tehnyt kahdenvälisiä lentoturvallisuussopimuksia tai teknisiä työjärjestelyjä tiettyjen sellaisten kolmansien maiden kanssa, jotka myöntävät tällaisia todistuksia. Sen vuoksi on aiheellista pitää kyseisten maiden antamia todistuksia EASA 1 -lomaketta vastaavina.

                     (3)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tämän asetuksen liitteessä I esitetään luettelo neuvoston asetuksen (ETY) N:o 2658/87 (2) liitteessä I olevan yhdistetyn nimikkeistön nimikkeistä, alanimikkeistä ja koodeista, joihin asetuksen (EU) 2018/581 1 artiklan 1 kohdassa säädettyyn tullien suspendoimiseen oikeutetut tavarat luokitellaan.

            2 artikla
            Tämän asetuksen liitteessä II esitetään luettelo asetuksen (EU) 2018/581 2 artiklan 1 kohdassa tarkoitetuista todistuksista, joiden katsotaan vastaavan huolto- ja valmistustodistusta (EASA 1 -lomake).

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 98, 18.4.2018, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE I

               Asetuksen 1 artiklassa tarkoitettujen yhdistetyn nimikkeistön (1)
               nimikkeiden, alanimikkeiden ja CN-koodien luettelo

                        Ryhmä:

                        Yhdistetyn nimikkeistön nimikkeiden ja alanimikkeiden luettelo

                        HS-nimikkeet

                        HS-alanimikkeet

                        CN-koodit

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203 –3214

                           34

                        3402

                        3403 19 , 3403 99

                           35

                        3506

                           36

                        3601 , 3603  ja 3604

                           38

                        3809 –3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918 –3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007 –4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        Kaikki nimikkeet

                           55

                        Kaikki nimikkeet

                           56

                        Kaikki nimikkeet

                           57

                        Kaikki nimikkeet

                           58

                        Kaikki nimikkeet

                           59

                        Kaikki nimikkeet

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322 –7326

                           74

                        7407 –7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603 –7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        Kaikki nimikkeet

                           82

                        8203 –8207 , 8210 , 8211

                           83

                        8301 , 8302 , 8303 , 8307 –8311

                           84

                        8405 , 8407 , 8409 , 8411 –8414 , 8418 , 8419 , 8421 –8424 , 8431 , 8443 , 8467 , 8479 , 8481 –8484  ja 8487

                        8406 90 , 8408 90 , 8410 90 , 8415 81 –8415 90 , 8427 90 , 8455 30 , 8455 90

                           85

                        8501 –8508 , 8511 , 8512 , 8513 , 8516 , 8518 , 8519 , 8521 , 8522 , 8525 –8531 , 8535 –8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027 –9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Sellaisena kuin se on vahvistettuna tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 12 päivänä lokakuuta 2017 annetun komission täytäntöönpanoasetuksen (EU) 2017/1925 liitteessä (EUVL L 282, 31.10.2017, s. 1).

            LIITE II

               Asetuksen 2 artiklassa tarkoitettujen vastaavien todistusten luettelo

                        Ilmailuviranomainen

                        Huolto- ja valmistustodistus

                        Joint Aviation Authorities (Euroopan ilmailuviranomaisten yhteistyöelin) (Eurooppa)

                        JAA FORM 1

                        Federal Aviation Administration (Yhdysvaltain liittovaltion ilmailuhallinto) (Yhdysvallat)

                        FAA Form 8130–3

                        Transport Canada Civil Aviation (Kanadan siviili-ilmailuviranomainen)

                        TCCA FORM ONE
                        TCCA 24–0078

                        National Civil Aviation Agency (Brasilian kansallinen siviili-ilmailuvirasto) (Brasilia)

                        Form F-100-01 (SEGVOO 003)

                        Directorate General of Civil Aviation (Turkin siviili-ilmailudirektoraatti) (Turkki)

                        SHGM FORM 1

                        Civil Aviation Safety Authority (Australian siviili-ilmailun turvallisuusviranomainen) (Australia)

                        CASA FORM 1

                        Civil Aviation Authority of Singapore (Singaporen siviili-ilmailuviranomainen)

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau (Japanin siviili-ilmailuvirasto)

                        Form 18

                        Civil Aviation Administration of China (Kiinan siviili-ilmailuhallinto)

                        CAAC Form AAC-038

                        Civil Aviation Department (Hongkongin siviili-ilmailuosasto) (Hongkong)

                        CAD FORM ONE

                        Civil Aviation Authority of Vietnam (Vietnamin siviili-ilmailuviranomainen)

                        CAAV FORM ONE

                        Directorate General of Civil Aviation (Indonesian siviili-ilmailudirektoraatti) (Indonesia)

                        DAAO Form 21–18

                        Civil Aviation Authority of the Philippines (Filippiinien siviili-ilmailuviranomainen)

                        CAAP FORM 1

                        General Authority of Civil Aviation (Saudi-Arabian siviili-ilmailun yleinen viranomainen) (Saudi Arabia)

                        GACA SS&AT _F8130-3

                        General Civil Aviation Authority (Yhdistyneiden arabiemiirikuntien yleinen siviili-ilmailuviranomainen) (Yhdistyneet arabiemiirikunnat)

                        AW FORM 1

                        Civil Aviation Authority of New Zealand (Uuden-Seelannin siviili-ilmailuviranomainen) (Uusi-Seelanti)

                        Statement of compliance with airworthiness requirements (lentokelpoisuusvaatimusten mukaisuutta koskeva ilmoitus)
                        CAA FORM 8110–3

                        Federal Air Transport Agency of the Russian Federation (Venäjän federaation ilmaliikennevirasto) (Venäjä)

                        AIRWORTHINESS APPROVAL TAG (lentokelpoisuuden hyväksymismerkintä)
                        Form C-5

                        Moroccan Civil Aviation Authority (Marokon siviili-ilmailuviranomainen)

                        MCAA Form


title: Komission täytäntöönpanoasetus (EU) 2018/1562, annettu 18 päivänä lokakuuta 2018, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 292. kerran

text:
                  18.10.2018

                  FI

                  Euroopan unionin virallinen lehti

                  LI 261/1

         KOMISSION TÄYTÄNTÖÖNPANOASETUS (EU) 2018/1562,
         annettu 18 päivänä lokakuuta 2018,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 292. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 15 päivänä lokakuuta 2018 lisätä yhden kohdan niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava.

                     (3)

                     Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä lokakuuta 2018.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraava kohta:

               ”ANJEM CHOUDARY (alias Abu Luqman). Syntymäaika: 18.1.1967. Syntymäpaikka: Welling, Lontoo, Yhdistynyt kuningaskunta. Osoite: Franklandin vankila, Yhdistynyt kuningaskunta. Yhdistyneen kuningaskunnan kansalainen. Passin nro: 516384722 (Glasgow'n passitoimiston 6.5.2013 myöntämä Yhdistyneen kuningaskunnan passi, jonka voimassaolo päättyy 6.6.2023). 7 d artiklan 2 kohdan i alakohdassa tarkoitettu nimeämispäivä: 15.10.2018.”


title: Neuvoston täytäntöönpanoasetus (EU) 2018/1605, annettu 25 päivänä lokakuuta 2018, Burundin tilanteen johdosta määrättävistä rajoittavista toimenpiteistä annetun asetuksen (EU) 2015/1755 täytäntöönpanosta

text:
                  26.10.2018

                  FI

                  Euroopan unionin virallinen lehti

                  L 268/18

         NEUVOSTON TÄYTÄNTÖÖNPANOASETUS (EU) 2018/1605,
         annettu 25 päivänä lokakuuta 2018,
         Burundin tilanteen johdosta määrättävistä rajoittavista toimenpiteistä annetun asetuksen (EU) 2015/1755 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Burundin tilanteen johdosta määrättävistä rajoittavista toimenpiteistä 1 päivänä lokakuuta 2015 annetun neuvoston asetuksen (EU) N:o 2015/1755 (1) ja erityisesti sen 13 artiklan 4 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 1 päivänä lokakuuta 2015 asetuksen (EU) 2015/1755 Burundin tilanteen johdosta määrättävistä rajoittavista toimenpiteistä.

                     (2)

                     Yhden luonnollisen henkilön osalta on käytettävissä täydentäviä tunnistetietoja.

                     (3)

                     Asetuksen (EU) 2015/1755 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2015/1755 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä lokakuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  EUVL L 257, 2.10.2015, s. 1.

            LIITE
            Korvataan asetuksen (EU) 2015/1755 liitteessä I otsikon ”Luettelo 2 artiklassa tarkoitetuista henkilöistä, yhteisöistä ja elimistä” alla oleva 3 kohta seuraavasti:

                           Nimi

                           Tunnistetiedot

                           Luetteloon merkitsemisen perusteet

                           ”3.

                           Mathias/Joseph NIYONZIMA
                           alias KAZUNGU

                           Syntymäaika: 6.3.1956; 2.1.1967
                           Syntymäpaikka: Kanyosha Commune, Mubimbi, Bujumbura-Rural Province, Burundi
                           Rekisterinumero (SNR): O/00064
                           Burundin kansalainen.
                           Passin nro: OP0053090

                           Kansallisen tiedustelupalvelun upseeri. Vastuussa poliittisen ratkaisun löytymisen estämisestä Burundissa yllyttämällä väkivaltaan ja tukahduttamistoimiin mielenosoituksissa, jotka alkoivat 26. huhtikuuta 2015 sen jälkeen, kun oli ilmoitettu presidentti Nkurunzizan presidenttiehdokkuudesta. Vastuussa avun antamisesta puolisotilaallisten Imbonerakure-joukkojen koulutukseen, koordinointiin ja aseistamiseen myös Burundin ulkopuolella. Nämä joukot ovat vastuussa väkivaltaisuuksista, sortotoimista ja vakavista ihmisoikeusrikkomuksista Burundissa.”